ThaiBMA ช่วยพัฒนาตลาดตราสารหนี้เวียดนาม
เผย ThaiBMA ช่วยพัฒนาตลาดตราสารหนี้เวียดนาม&nbsp; ชี้ถือเป็นอีกบทบาทในการสนับสนุน
5 ส.ค. 2553

เผย ThaiBMA ช่วยพัฒนาตลาดตราสารหนี้เวียดนาม  ชี้ถือเป็นอีกบทบาทในการสนับสนุน
นายนิวัฒน์ กาญจนภูมินทร์ กรรมการผู้จัดการ สมาคมตลาดตราสารหนี้ไทย (ThaiBMA) กล่าวถึงบทบาทของ ThaiBMA ในการช่วยพัฒนาตลาดตราสารหนี้ในภูมิภาคอาเซียน ว่าทาง International Finance Corporation หรือ IFC ยังคงให้ความสำคัญในเรื่องของการพัฒนาตลาดตราสารหนี้ในเอเชีย และที่สำคัญได้ให้การยอมรับในบทบาทของทาง ThaiBMA จึงได้สนับสนุนให้ ThaiBMA สานต่อในการเป็นที่ปรึกษาให้กับทางสมาคมตลาดตราสารหนี้เวียดนาม หรือ VBMA ในโครงการจัดทำระบบปฏิบัติการ Back office ให้กับตลาดตราสารหนี้ซึ่งเป็นโครงการที่สองต่อจากโครงการแรกคือ การจัดทำมาตรฐานการปฏิบัติในตลาดตราสารหนี้ (Code of conduct and Market convention ที่เสร็จสมบูรณ์ไปแล้วในปีที่ผ่านมา
“ตรงนี้ถือว่าเป็นอีกบทบาทหนึ่งของ ThaiBMA ในการสนับสนุนการพัฒนาตลาดตราสารหนี้ ซึ่งไม่เพียงเฉพาะในประเทศไทยเราเองเท่านั้น แต่ยังครอบคลุมไปในภูมิภาคนี้ด้วย”